title: 2010/663/ЕС: Решение на Европейския парламент и на Съвета от 20 октомври 2010 година за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/002 ES/Cataluña automoción)

text:
               4.11.2010

               BG

               Официален вестник на Европейския съюз

               L 286/19

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 20 октомври 2010 година
   за мобилизиране на Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/002 ES/Cataluña automoción)
   (2010/663/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (наричан по-нататък „ЕФПГ“) беше създаден с цел да се предоставя допълнителна подкрепа на работниците, които са съкратени в резултат на значими структурни промени в световната търговия поради глобализацията, и да ги подпомага при реинтеграцията им на пазара на труда.

               (2)

               Обхватът на ЕФПГ беше разширен за подадените след 1 май 2009 г. заявления, за да се включи подкрепата за работниците, чието съкращаване е пряк резултат от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизирането на ЕФПГ в рамките на годишния таван от 500 милиона евро.

               (4)

               На 29 януари 2010 г. Испания подаде заявление за мобилизирането на ЕФПГ във връзка със съкращенията в 23 предприятия с предмет на дейност в обхвата на разделение 29 от NACE Revision 2 („Производство на автомобили, ремаркета и полуремаркета“) в един и същи регион на ниво 2 по NUTS, а именно Cataluña (ES51), и представи допълнителни данни, последните от които — на 26 април 2010 г. Заявлението отговаря на изискванията за определянето на финансовото участие, установени в член 10 от Регламент (ЕО) № 1927/2006. По тази причина Комисията предлага да бъдат мобилизирани средства в размер на 2 752 935 EUR.

               (5)

               Поради това ЕФПГ следва да бъде мобилизиран за предоставянето на финансово участие за подаденото от Испания заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2010 година се мобилизира Европейският фонд за приспособяване към глобализацията за осигуряването на 2 752 935 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 20 октомври 2010 година.

            За Европейския парламент

            Председател

         J. BUZEK

            За Съвета

            Председател

         O. CHASTEL

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 24 октомври 1988 година за създаване на Първоинстанционен съд на Европейските общности

text:
Важна правна забележка

|

31988D0591

Официален вестник n° L 319 , 25/11/1988 стр. 0001 - 0008 специално финландско издание: глава 1 том 2 стр. 0089  специално шведско издание: глава 1 том 2 стр. 0089  специално чешко издание глава 01 том 01 стр. 181  - 188 специално испанско издание глава 01 том 01 стр. 181  - 188 специално унгарско издание глава 01 том 01 стр. 181  - 188 специално литвийско издание глава 01 том 01 стр. 181  - 188 LV.ES глава 01 том 01 стр. 181  - 188 MT.ES глава 01 том 01 стр. 181  - 188 PL.ES глава 01 том 01 стр. 181  - 188 SK.ES глава 01 том 01 стр. 181  - 188 специално словенско издание глава 01 том 01 стр. 181  - 188

		19881024Решение на Съветаот 24 октомври 1988 годиназа създаване на Първоинстанционен съд на Европейските общности(88/591/ЕОВС, ЕИО, Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за въглища и стомана, и по-специално член 32г от него,като взе предвид Договора за създаване на Европейската икономическа общност, и по-специално член 168а от него,като взе предвид Договора за създаване на Европейската общност за атомна енергия, и по-специално член 140а от него,като взе предвид протокола за статута на Съда на Европейската общност за въглища и стомана, подписан в Париж на 18 април 1951 г.,като взе предвид протокола за статута на Съда на Европейската икономическа общност, подписан в Брюксел на 17 април 1957 г.,като взе предвид протокола за статута на Съда на Европейската общност за атомна енергия, подписан в Брюксел на 17 април 1957 г.,като взе предвид Протокола относно привилегиите и имунитетите на Европейските общности, подписан в Брюксел на 8 април 1965 г.като взе предвид искането на Съда на ЕО,като взе предвид становището на Комисията,като взе предвид становището на Европейския парламент [1],като има предвид, че член 32 г от Договора за ЕОВС, член 168а от Договора за ЕИО и член 140а от Договора за ЕОАЕ оправомощават Съвета да създаде към Съда Първоинстанционен съд, призован да упражнява важни съдебни функции и чиито членове притежават квалификация, необходима за изпълнение на такива функции, а независимостта им е извън всякакво съмнение;като има предвид, че въз основа на гореспоменатите разпоредби Съветът е оправомощен да предостави на Първоинстанционния съд компетентност да разглежда и да се произнася като първа инстанция, при спазване на условията за обжалване на неговите решения пред Съда на ЕО, по определени категории дела и искове, заведени от физически или юридически лица, с жалба, подадена до Съда и отнасяща се единствено до правни въпроси; като има предвид, че съгласно гореспоменатите разпоредби Съветът определя състава на този съд и приема необходимите изменения и допълнителни разпоредби към статута на Съда;като има предвид, че по отношение на искове, изискващи внимателно разглеждане на сложни факти, създаването на втори съд ще подобри съдебната защита на индивидуални интереси;като има предвид, че е необходимо, с цел да се поддържат качеството и ефективността на съдебния контрол в правния режим на Общността, да позволи на Съда да съсредоточи дейностите си върху фундаменталната задача да осигурява еднакво тълкуване на правото на Общността;като има предвид, че следователно е необходимо да упражняват правомощията, предоставени от член 32 г от Договора за ЕОВС, член 168а от Договора за ЕИО и член 140а от Договора за ЕОАЕ и да се прехвърли на Първоинстанционния съд компетентност да разглежда и да се произнася като първа инстанция по определени категории дела или искове, които често изискват разглеждане на сложни факти, тоест искове или дела, заведени от служители на Общностите, а така също, що се отнася до Договора за ЕОВС, от предприятия и сдружения по въпроси, свързани с налози, производство, цени, ограничителни споразумения, решения или практики и концентрации, и що се отнася до Договора за ЕИО, от физически или юридически лица по въпроси на конкуренцията,РЕШИ:Член 1Към Съда на Европейските общности се създава съд, наричан Първоинстанционен съд на Европейските общности. Неговото седалище е в Съда на Европейските общности.Член 21. Първоинстанционният съд се състои от 12 членове.2. Членовете избират председател на Първоинстанционния съд от техния състав за срок от три години. Председателят може да бъде преизбран.3. Членовете на Първоинстанционния съд могат да бъдат призовани да изпълняват функцията на генерален адвокат.Задължение на генералния адвокат е, като действа с пълна безпристрастност и независимост, да представя пред Съда в открито заседание мотивирани заключения по определени дела, заведени пред Първоинстанционния съд, с цел подпомагане на Съда при изпълнението на неговата задача.Критериите за определяне на тези дела, както и процедурите за определяне на генералните адвокати, се уреждат в процедурния правилник на Първоинстанционния съд.Член на Съда, който е призован да изпълнява функцията на генерален адвокат, не може да участва в решаването на делото.4. Първоинстанционният съд заседава в състави от трима или петима съдии. Съставът на съставите и възлагането на делата на тях се урежда от процедурния правилник. В някои случаи, определени от процедурния правилник, Първоинстанционният съд може да заседава в пленум или да се състои от един-единствен съдия.5. Член 21 от Протокола относно привилегиите и имунитетите на Европейските общности и член 6 от Договора за създаване на единен Съвет и единна Комисия на Европейските общности се прилагат за членовете на Първоинстанционния съд и неговия секретар.Член 31. Първоинстанционният съд упражнява като първа инстанция правомощията, предоставени на Съда от Договорите за създаване на Общностите и от актовете, приети за тяхното изпълнение:а) при спорове между Общностите и техните служители, посочени в член 179 от Договора за ЕИО и член 152 от Договора за ЕОАЕ;б) при искове, които са заведени срещу Комисията съгласно член 33, втори параграф и член 35 от Договора за ЕОВС от предприятия или сдружения на предприятия, посочени в член 48 от посочения договор и които засягат индивидуални актове, свързани с прилагането на член 50 и членове 57 - 66 от посочения договор;в) при искове, заведени срещу институция на Общността от физически или юридически лица съгласно член 173, втори параграф и член 175, трети параграф от Договора за ЕИО, свързани с прилагането на правилата за конкуренция, приложими за предприятия.2. Когато тези физически или юридически лица заведат иск, който Първоинстанционният съд е компетентен да разгледа по силата на параграф 1 от настоящия член, и иск, посочен в член 40, първи и втори параграф от Договора за ЕОВС, член 178 от Договора за ЕИО или член 151 от Договора за ЕОАЕ за обезщетяване на вреди, причинени от институция на Общността посредством действие или бездействие, което е предмет на първия иск, Първоинстанционният съд също е компетентен да разгледа и да се произнесе по дело за обезщетяването на тези вреди.3. Съветът, с оглед опита и развитието на съдебната практика, и след двегодишна дейност на Първоинстанционния съд ще преразгледа предложението на Съда да предостави на Първоинстанционния съд компетентност да разглежда искове, заведени срещу Комисията съгласно член 33, втори параграф и член 35 от Договора за ЕОВС от предприятия или сдружения на предприятия, посочени в член 48 от посочения договор и които засягат актове, свързани с прилагането на член 74 от същия договор, както и искове, заведени срещу институция на Общностите от физически или юридически лица съгласно член 173, втори параграф и член 175, трети параграф от Договора за ЕИО и свързани с мерки за търговска защита по смисъла на член 113 от споменатия договор в случай на дъмпинг и предоставяне на субсидии.Член 4Освен ако по-нататък не е предвидено друго, членове 34, 36, 39, 44 и 92 от Договора за ЕОВС, членове 172, 174, 176, от 184 до 187 и 192 от Договора за ЕИО и членове 147, 149, от 156 до 159 и 164 от Договора за ЕОАЕ се прилагат за Първоинстанционния съд.Член 5Следните разпоредби се добавят след член 43 от Протокола за статута на Съда на Европейската общност за въглища и стомана:"ДЯЛ IVПЪРВОИНСТАНЦИОНЕН СЪД НА ЕВРОПЕЙСКИТЕ ОБЩНОСТИПравила относно членовете на Първоинстанционния съд и неговата организацияЧлен 44Членове 2, 3, 4, от 6 до 9, член 13, първа алинея, член 17, член 18, втора алинея и член 19 от настоящия статут се прилагат за Първоинстанционния съд и неговите членове. Клетвата,посочена в член 2, се полага пред Съда, а решенията, посочени в членове 3, 4 и 7, се приемат от Съда след консултиране с Първоинстанционния съд.Секретар и служителиЧлен 45Първоинстанционният съд назначава секретар и определя правилата за неговата дейност. Членове 9 и 14 от настоящия статут се прилагат mutatis mutandis за секретаря на Първоинстанционния съд.Председателят на Съда и председателят на Първоинстанционния съд определят по общо съгласие условията, при които длъжностните лица и другите служители към Съда предоставят услугите си на Първоинстанционния съд, за да се позволи неговото функциониране. Определени длъжностни лица и други служители отговарят пред секретаря на Първоинстанционния съд под ръководството на председателя на Първоинстанционния съд.Съдебно производство пред Първоинстанционния съдЧлен 46Производството пред Първоинстанционния съд се урежда от дял III от настоящия статут, с изключение на членове 41 и 42.Всички необходими допълнителни и по-подробни разпоредби се уреждат в Процедурния правилник, утвърден в съответствие с член 32 г, параграф 4 от Договора.Независимо от предвиденото в член 21, четвърти параграф, генералният адвокат може да представи мотивираното си заключение писмено.Член 47Когато искова молба или друг процедурен документ, адресиран до Първоинстанционния съд, по погрешка е подаден до секретаря на Съда на ЕО, той незабавно се препраща от него до секретаря на Първоинстанционния съд; аналогично, когато искова молба или друг процесуален документ, адресиран до Съда на ЕО, по погрешка е подаден до секретаря на Първоинстанционния съд, той незабавно се препраща от него до секретаря на Съда на ЕО.Когато Първоинстанционният съд установи, че не е компетентен да разгледа и реши дело, по което е компетентен Съдът на ЕО, той изпраща делото на Съда на ЕО; аналогично, когато Съдът установи, че не е компетентен да разгледа и реши дело, по което е компетентен Първоинстанционният съд, той изпраща делото на Първоинстанционния съд, като този съд не може да откаже да разгледа делото.Когато Съдът и Първоинстанционният съд са сезирани с искове, които имат еднакъв предмет, повдига се еднакъв въпрос за тълкуване или се оспорва валидността на един и същи акт, Първоинстанционният съд може, след изслушване на страните, да спре висящото пред него производство до постановяване на решението на Съда на ЕО. Когато са подадени молби за обявяването на недействителността на един и същ акт, Първоинстанционният съд има право да откаже да правораздава, с оглед Съдът на ЕО да се произнесе по тези молби. При обстоятелствата, посочени в настоящия параграф, Съдът може също да реши да спре висящото пред него производство; в този случай производството пред Първоинстанционния съд продължава.Член 48Окончателните решения на Първоинстанционния съд, както и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, се съобщават от секретаря на Първоинстанционния съд на всички страни, както и на държавите-членки и на институциите на Общността, дори и ако те не са встъпили в делото пред Първоинстанционния съд.Обжалване пред СъдаЧлен 49Окончателните решения на Първоинстанционния съд и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, подлежат на обжалване пред Съда в срок от два месеца от съобщаване на решението.Жалбата може да бъде подадена от всяка страна, чиито тези са изцяло или частично отхвърлени. Въпреки това встъпилите страни, различни от държавите-членки и институциите на Общността, могат да обжалват само ако решението на Първоинстанционния съд пряко ги засяга.С изключение на делата, свързани със спор между Общностите и техните служители, жалба могат да подават и държавите-членки и институциите на Общността, които не са встъпили в производството пред Първоинстанционния съд. Тези държави-членки и институции са в същото положение като държавите-членки и институциите, които са встъпили в производството на първа инстанция.Член 50Всяко лице, чието искане за встъпване е било отхвърлено от Първоинстанционния съд, може да обжалва пред Съда на ЕО в срок от две седмици от съобщаването на решението за отхвърляне на неговото искане.Страните по производството могат да обжалват пред Съда на ЕО всяко решение на Първоинстанционния съд, което е прието в съответствие с членове 39, параграф втори и трети или член 92, параграф трети от Договора в срок от два месеца от уведомяването им.Обжалването по първите два параграфа на настоящия член се разглежда и решава в съответствие с процедурата, посочена в член 33 от статута.Член 51Обжалването пред Съда на ЕО се ограничава само до правни въпроси. Основанията за обжалване са липса на компетентност на Първоинстанционния съд, нарушение на процесуални правила, което накърнява интересите на жалбоподателя, както и нарушение на правото на Общността от страна на Първоинстанционния съд.Размерът на присъдените разноски или страната, на която се възлагат, не подлежат на отделно обжалване.Производство пред СъдаЧлен 52Когато бъде обжалвано решение на Първоинстанционния съд, производството пред Съда на ЕО се състои от писмена и устна част. В съответствие с условията, предвидени в Процедурния правилник, Съдът на ЕО, след като изслуша генералния адвокат и страните, може да реши делото и без устна процедура.Суспензивен ефектЧлен 53Без да се засягат разпоредбите на член 39, параграф втори и трети от Договора, обжалването няма суспензивно действие.Чрез дерогация от член 44 от Договора решенията на Първоинстанционния съд, които обявяват общо решение за недействително, влизат в сила само от датата на изтичането на срока, посочен в първи параграф на член 49 от настоящия статут или, при предявяването на жалба в този срок, от датата на отхвърлянето на жалбата, без да се накърнява правото на страната да поиска от Съда на ЕО в съответствие с член 39, параграф втори и трети от Договора спиране на действието на решението, което е било обявено за недействително, или постановяването на друга временна мярка.Решение на Съда по жалбитеЧлен 54Ако жалбата е основателна, Съдът на ЕО отменя решението на Първоинстанционния съд. Той може сам да постанови окончателно решение по делото, когато фазата на производството позволява това, или да върне делото на Първоинстанционния съд за постановяване на решение.Когато делото е върнато на Първоинстанционния съд, този съд е обвързан от всяко решение на Съда на ЕО по правни въпроси.Когато жалбата на държава-членка или на институция на Общността, която не е встъпила в производството пред Първоинстанционния съд, е основателна, Съдът може, ако счете това за необходимо, да постанови кои от последиците на отмененото решение на Първоинстанционния съд се считат за окончателни по отношение на страните по делото."Член 6Предишните членове 44 и 45 от Протокола за статута на Съда на Европейската общност за въглища и стомана стават съответно членове 55 и 56.Член 7Следните разпоредби се добавят след член 43 от протокола за статута на Съда на Европейската икономическа общност:"ДЯЛ IVПЪРВОИНСТАНЦИОНЕН СЪД НА ЕВРОПЕЙСКИТЕ ОБЩНОСТИЧлен 44Членове от 2 до 8 и от 13 до 16 от настоящия статут се прилагат за Първоинстанционния съд и неговите членове. Клетвата, посочената в член 2, се полага пред Съда, а решенията, посочени в членове 3, 4 и 6, се приемат от Съда след консултиране с Първоинстанционния съд.Член 45Първоинстанционният съд назначава секретар и определя правилата за неговата дейност. Членове 9, 10 и 13 от настоящия статут се прилагат mutatis mutandis за секретаря на Първоинстанционния съд.Председателят на Съда и председателят на Първоинстанционния съд определят по общо съгласие условията, при които длъжностните лица и другите служители към Съда предоставят услугите си на Първоинстанционния съд, за да се позволи неговото функциониране. Определени длъжностни лица и други служители отговарят пред секретаря на Първоинстанционния съд под ръководството на председателя на Първоинстанционния съд.Член 46Съдебното производство пред Първоинстанционния съд се урежда от дял III от настоящия статут, с изключение на член 20.Всички необходими допълнителни и по-подробни разпоредби се уреждат в Процедурния правилник, утвърден в съответствие с член 168а, параграф 4 от т Договора.Независимо от предвиденото в член 18, четвърти параграф от настоящия статут, генералният адвокат може да представи мотивираното си заключение писмено.Член 47Когато искова молба или друг процесуален документ, адресиран до Първоинстанционния съд, по погрешка е подаден до секретаря на Съда на ЕО, той незабавно се препраща от него до секретаря на Първоинстанционния съд; аналогично, когато искова молба или друг процесуален документ, адресиран до Съда на ЕО, по погрешка е подаден до секретаря на Първоинстанционния съд, той незабавно се препраща от него до секретаря на Съда на ЕО.Когато Първоинстанционният съд установи, че не е компетентен да разгледа и реши дело, по което е компетентен Съдът на ЕО, той изпраща делото на Съда на ЕО; аналогично, когато Съдът установи, че не е компетентен да разгледа и реши дело, по което е компетентен Първоинстанционният съд, той изпраща делото на Първоинстанционния съд, като този съд не може да откаже да разгледа делото.Когато Съдът и Първоинстанционният съд са сезирани с искове, които имат еднакъв предмет, повдига се еднакъв въпрос за тълкуване или се оспорва валидността на един и същи акт, Първоинстанционният съд може, след изслушване на страните, да спре висящото пред него производство до постановяване на решението на Съда на ЕО. Когато са подадени молби за обявяването на недействителността на един и същ акт, Първоинстанционният съд има право да откаже да правораздава, с оглед Съдът на ЕО да се произнесе по тези молби. При обстоятелствата, посочени в настоящия параграф, Съдът може също да реши да спре висящото пред него производство; в този случай производството пред Първоинстанционния съд продължава.Член 48Окончателните решения на Първоинстанционния съд, както и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, се съобщават от секретаря на Първоинстанционния съд на всички страни, както и на държавите-членки и на институциите на Общността, дори и ако те не са встъпили в делото пред Първоинстанционния съд.Член 49Окончателните решения на Първоинстанционния съд и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, подлежат на обжалване пред Съда в срок от два месеца от съобщаване на решението.Жалбата може да бъде подадена от всяка страна, чиито тези са изцяло или частично отхвърлени. Въпреки това встъпилите страни, различни от държавите-членки и институциите на Общността, могат да обжалват само ако решението на Първоинстанционния съд пряко ги засяга.С изключение на делата, свързани със спор между Общностите и техните служители, жалба могат да подават и държавите-членки и институциите на Общността, които не са встъпили в производството пред Първоинстанционния съд. Тези държави-членки и институции са в същото положение като държавите-членки и институциите, които са встъпили в производството на първа инстанция.Член 50Всяко лице, чието искане за встъпване е било отхвърлено от Първоинстанционния съд, може да обжалва пред Съда на ЕО в срок от две седмици от съобщаването на решението за отхвърляне на неговото искане.Страните по съдебното производство могат да обжалват пред Съда на ЕО всяко решение на Първоинстанционния съд, което е прието в съответствие с членове 185 или 186, или четвърти параграф от член 192 от Договора в срок от два месеца от уведомяването им.Обжалването по първите два параграфа на настоящия член се разглежда и решава в съответствие с процедурата, посочена в член 36 от настоящия статут.Член 51Обжалването пред Съда на ЕО се ограничава само до правни въпроси. Основанията за обжалване са липса на компетентност на Първоинстанционния съд, нарушение на процесуални правила, което накърнява интересите на жалбоподателя, както и нарушение на правото на Общността от страна на Първоинстанционния съд.Размерът на присъдените разноски или страната, на която се възлагат, не подлежат на отделно обжалване.Член 52Когато бъде обжалвано решение на Първоинстанционния съд, производството пред Съда на ЕО се състои от писмена и устна част. В съответствие с условията, предвидени в Процедурния правилник, Съдът на ЕО, след като изслуша генералния адвокат и страните, може да реши делото и без устна процедура.Член 53Без да се засягат членове 185 и 186 от Договора, обжалването няма суспензивно действие.Чрез дерогация от член 187 от Договора, решенията на Първоинстанционния съд, които обявяват общо решение за недействително, влизат в сила само от датата на изтичането на срока, посочен в член 49, първи параграф от настоящия статут или, при предявяването на жалба в този срок, от датата на отхвърлянето на жалбата, без да се накърнява правото на страната да поиска от Съда на ЕО в съответствие с членове 185 и 186 от този договор, за спиране на действието на решението, което е било обявено за недействително, или постановяването на друга временна мярка.Член 54Ако жалбата е основателна, Съдът на ЕО отменя решението на Първоинстанционния съд. Той може сам да постанови окончателно решение по делото, когато фазата на производството позволява това, или да върне делото на Първоинстанционния съд за постановяване на решение.Когато делото е върнато на Първоинстанционния съд, този съд е обвързан от всяко решение на Съда на ЕО по правни въпроси.Когато жалбата на държава-членка или на институция на Общността, която не е встъпила в производството пред Първоинстанционния съд, е основателна, Съдът може, ако счете това за необходимо, да постанови кои от последиците на отмененото решение на Първоинстанционния съд се считат за окончателни по отношение на страните по делото."Член 8Предишните членове 44, 45 и 46 от Протокола за статута на Съда на Европейската икономическа общност стават съответно членове 55, 56 и 57.Член 9Следните разпоредби се добавят след член 44 от Протокола за статута на Съда на Европейската общност за атомна енергия:"ДЯЛ IVПЪРВОИНСТАНЦИОНЕН СЪД НА ЕВРОПЕЙСКИТЕ ОБЩНОСТИЧлен 45Членове от 2 до 8 и от 13 до 16 от настоящия статут се прилагат за Първоинстанционния съд и неговите членове. Клетвата, посочената в член 2, се полага пред Съда, а решенията, посочените в членове 3, 4 и 6, се приемат от Съда след консултиране с Първоинстанционния съд.Член 46Първоинстанционният съд назначава секретар и определя правилата за неговата дейност. Членове 9, 10 и 13 от настоящия статут се прилагат mutatis mutandis за секретаря на Първоинстанционния съд.Председателят на Съда и председателят на Първоинстанционния съд определят по общо съгласие условията, при които длъжностните лица и другите служители към Съда предоставят услугите си на Първоинстанционния съд, за да се позволи неговото функциониране. Определени длъжностни лица и други служители отговарят пред секретаря на Първоинстанционния съд под ръководството на председателя на Първоинстанционния съд.Член 47Съдебното производство пред Първоинстанционния съд се урежда от дял III от настоящия статут, с изключение на членове 20 и 21.Всички необходими допълнителни и по-подробни разпоредби се уреждат в Процедурния правилник, утвърден в съответствие с член 140а, параграф 4 от Договора.Независимо от предвиденото в член 18, четвърти параграф от настоящия статут, генералният адвокат може да представи мотивираното си заключение писмено.Член 48Когато искова молба или друг процесуален документ, адресиран до Първоинстанционния съд, по погрешка е подаден до секретаря на Съда на ЕО, той незабавно се препраща от него до секретаря на Първоинстанционния съд; аналогично, когато искова молба или друг процесуален документ, адресиран до Съда на ЕО, по погрешка е подаден до секретаря на Първоинстанционния съд, той незабавно се препраща от него до секретаря на Съда на ЕО.Когато Първоинстанционният съд установи, че не е компетентен да разгледа и реши дело, по което е компетентен Съдът на ЕО, той изпраща делото на Съда на ЕО; аналогично, когато Съдът установи, че не е компетентен да разгледа и реши дело, по което е компетентен Първоинстанционният съд, той изпраща делото на Първоинстанционния съд, като този съд не може да откаже да разгледа делото.Когато Съдът и Първоинстанционният съд са сезирани с искове, които имат еднакъв предмет, повдига се еднакъв въпрос за тълкуване или се оспорва валидността на един и същи акт, Първоинстанционният съд може, след изслушване на страните, да спре висящото пред него производство до постановяване на решението на Съда на ЕО. Когато са подадени молби за обявяването на недействителността на един и същ акт, Първоинстанционният съд има право да откаже да правораздава, с оглед Съдът на ЕО да се произнесе по тези молби. При обстоятелствата, посочени в настоящия параграф, Съдът може също да реши да спре висящото пред него производство; в този случай производството пред Първоинстанционния съд продължава.Член 49Окончателните решения на Първоинстанционния съд, както и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, се съобщават от секретаря на Първоинстанционния съд на всички страни, както и на държавите-членки и на институциите на Общността, дори и ако те не са встъпили в делото пред Първоинстанционния съд.Член 50Окончателните решения на Първоинстанционния съд и решенията, с които частично се разрешават материалноправни въпроси или се разрешава процесуален въпрос по възражение за липса на компетентност или за недопустимост, подлежат на обжалване пред Съда в срок от два месеца от съобщаване на решението.Жалбата може да бъде подадена от всяка страна, чиито тези са изцяло или частично отхвърлени. Въпреки това встъпилите страни, различни от държавите-членки и институциите на Общността, могат да обжалват само ако решението на Първоинстанционния съд пряко ги засяга.С изключение на делата, свързани със спор между Общностите и техните служители, жалба могат да подават и държавите-членки и институциите на Общността, които не са встъпили в производството пред Първоинстанционния съд. Тези държави-членки и институции са в същото положение като държавите-членки и институциите, които са встъпили в производството на първа инстанция.Член 51Всяко лице, чието искане за встъпване е било отхвърлено от Първоинстанционния съд, може да обжалва пред Съда на ЕО в срок от две седмици от съобщаването на решението за отхвърляне на неговото искане.Страните по съдебното производство могат да обжалват пред Съда на ЕО всяко решение на Първоинстанционния съд, което е прието в съответствие с член 157 или 158, или член 164, трети параграф от Договора в срок от два месеца от уведомяването им.Обжалването по първите два параграфа на настоящия член се разглежда и решава в съответствие с процедурата, посочена в член 37 от настоящия статут.Член 52Обжалването пред Съда на ЕО се ограничава само до правни въпроси. Основанията за обжалване са липса на компетентност на Първоинстанционния съд, нарушение на процесуални правила, което накърнява интересите на жалбоподателя, както и нарушение на правото на Общността от страна на Първоинстанционния съд.Размерът на присъдените разноски или страната, на която се възлагат, не подлежат на отделно обжалване.Член 53Когато бъде обжалвано решение на Първоинстанционния съд, производството пред Съда на ЕО се състои от писмена и устна част. В съответствие с условията, предвидени в процедурния правилник, Съдът на ЕО, след като изслуша генералния адвокат и страните, може да реши делото и без устна процедура.Член 54Без да се засягат разпоредбите на членове 242 и 243 от Договора за ЕО или членове 157 и 158 от Договора за Евратом, обжалването няма суспензивно действие.Чрез дерогация от член 244 от Договора за ЕО и член 159 от Договора за Евратом решенията на Първоинстанционния съд, които обявяват регламент за недействителен, влизат в сила само от датата на изтичането на срока, посочен в първи параграф на член 56 от настоящия статут или, при предявяването на жалба в този срок, от датата на отхвърлянето на жалбата, без да се накърнява правото на страната да поиска от Съда на ЕО в съответствие с членове 242 и 243 от Договора за ЕО или членове 157 и 158 от Договора за Евратом спиране на действието на регламента, който е бил обявен за недействителен, или постановяването на друга временна мярка.Член 55Ако жалбата е основателна, Съдът отменя решението на Първоинстанционния съд. Той може сам да постанови окончателно решение по делото, когато фазата на производството позволява това, или да върне делото на Първоинстанционния съд за постановяване на решениеКогато дело е върнато обратно на Първоинстанционния съд, този Съд е обвързан от решението на Съда по правни въпроси.Когато жалбата на държава-членка или на институция на Съюза, която не е встъпила в производството пред Първоинстанционния съд, е основателна, Съдът може, ако счете това за необходимо, да постанови кои от последиците на отмененото решение на Първоинстанционния съд се считат за окончателни по отношение на страните по делото."Член 10Предишните членове 45, 46 и 47 от Протокола за статута на Съда на Европейската общност за атомна енергия стават съответно членове 56, 57 и 58.Член 11Първият председател на Първоинстанционния съд се назначава за срок от три години при същите условия, както и членовете на Първоинстанционния съд. Независимо от това, правителствата на държавите-членки могат по общо съгласие да решат че процедурата, постановена в член 2, параграф 2 се прилага.Първоинстанционният съд приема процедурния си правилник непосредствено след своето създаване.Процедурният правилник на Съда се прилага mutatis mutandis по отношение на Първоинстанционния съд до влизането в сила на процедурния му правилник.Член 12След полагането на клетва от всички членове на Първоинстанционния съд, председателят на Съвета избира чрез жребий членовете на Първоинстанционния съд, чийто мандат изтича в края на първите три години, в съответствие с член 32 г, параграф 3 от Договора за ЕОВС, член 168а, параграф 3 от Договора за ЕИО и член 140а, параграф 3 от Договора за ЕОАЕ.Член 13Настоящото решение влиза в сила от деня, следващ деня на публикуването му в Официален вестник на Европейските общности, с изключение на член 3, който влиза в сила от деня на публикуване в Официален вестник на Европейските общности на решението на председателя на Съда, установяващо надлежното създаване на Първоинстанционния съд.Член 14Посочените в член 3 дела, с които Съдът е сезиран към момента на влизане в сила на споменатият член, но по които предварителният доклад, предвиден в член 44, параграф 1 от процедурния правилник на Съда не е представен, се препращат на Първоинстанционния съд.Съставено в Люксембург на 24 октомври 1988 година.За СъветаПредседателTh. Pangalos[1] ОВ С 187, 18.7.1988 г., стр. 227.--------------------------------------------------


title: Решение на Комисията от 29 ноември 2004 година за сключване на Споразумение под формата на размяна на писма между Европейската общност и Република Чили относно измененията на приложение I към Споразумението за търговията със спиртни и ароматизирани напитки, към Споразумението за асоцииране между Европейската общност и нейните държави-членки, от една страна, и Република Чили, от друга страна, предвид разширяването

text:
Важна правна забележка

|

32004D0881

Официален вестник n° L 373 , 21/12/2004 стр. 0044 - 0044

		20041129Решение на Комисиятаот 29 ноември 2004 годиназа сключване на Споразумение под формата на размяна на писма между Европейската общност и Република Чили относно измененията на приложение I към Споразумението за търговията със спиртни и ароматизирани напитки, към Споразумението за асоцииране между Европейската общност и нейните държави-членки, от една страна, и Република Чили, от друга страна, предвид разширяването(2004/881/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 2002/979/EО на Съвета от 18 ноември 2002 г. за подписване и временно прилагане на някои разпоредби на Споразумението за асоцииране между Европейската общност и нейните държави-членки, от една страна, и Република Чили, от друга страна [1], и по-специално член 5, параграф 2 от него,като има предвид, че:(1) С оглед на разширяването е необходимо да се измени раздел A от приложение I към Споразумението за търговията със спиртни и ароматизирани напитки към Споразумението за асоцииране между Европейската общност и нейните държави-членки, от една страна, и Република Чили, от друга страна, за да се защитят обозначенията за спиртни напитки на новите държави-членки, считано от 1 май 2004 г.(2) Поради това Общността и Република Чили договориха, в съответствие с член 16, параграф 2 от горепосоченото споразумение, Споразумение под формата на размяна на писма, което да измени и раздел A от приложение I към първото. Тази размяна на писма следва съответно да се одобри.(3) Мерките, предвидени в настоящото решение, са в съответствие със становището на Изпълнителния комитет за спиртни напитки,РЕШИ:Член 1Одобрява се от страна на Общността Споразумението под формата на размяна на писма между Европейската общност и Република Чили за изменение на приложение I към Споразумението за търговията със спиртни и ароматизирани напитки към Споразумението за асоцииране между Европейската общност и нейните държави-членки, от една страна, и Република Чили, от друга страна.Текстът на споразумението е приложен към настоящото решение.Член 2Комисарят по земеделие е оправомощен да подпише размяната на писма от името на Общността.Съставено в Брюксел на 29 ноември 2004 година.За КомисиятаMariann Fischer BoelЧлен на Комисията[1] ОВ L 352, 30.12.2002 г., стр. 1.--------------------------------------------------


title: 2012/242/ЕС: Решение на Съвета от 2 май 2012 година за назначаване на заместник-член от Испания в Комитета на регионите

text:
               5.5.2012

               BG

               Официален вестник на Европейския съюз

               L 120/15

         РЕШЕНИЕ НА СЪВЕТА
   от 2 май 2012 година
   за назначаване на заместник-член от Испания в Комитета на регионите
   (2012/242/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Timoteo MARTÍNEZ AGUADO се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-жа María del Mar ESPAÑA MARTÍ, Viceconsejera de la Consejería de Presidencia y Administraciones Públicas de la Junta de Comunidades de Castilla-La Mancha.

         Член 2
   Настоящото решение влиза в сила в деня на приемането му.

      Съставено в Брюксел на 2 май 2012 година.

            За Съвета

            Председател

         M. VESTAGER

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 28 февруари 2002 година относно сключването на Споразумение за сътрудничество и митнически съюз между Европейската икономическа общност и Република Сан Марино и на Протокола към него вследствие на разширяването, което влезе в сила на 1 януари 1995 година

text:
Важна правна забележка

|

32002D0245

Официален вестник n° L 084 , 28/03/2002 стр. 0041 - 0042 специално чешко издание глава 02 том 12 стр. 222  - 223 специално испанско издание глава 02 том 12 стр. 222  - 223 специално унгарско издание глава 02 том 12 стр. 222  - 223 специално литвийско издание глава 02 том 12 стр. 222  - 223 LV.ES глава 02 том 12 стр. 222  - 223 MT.ES глава 02 том 12 стр. 222  - 223 PL.ES глава 02 том 12 стр. 222  - 223 SK.ES глава 02 том 12 стр. 222  - 223 специално словенско издание глава 02 том 12 стр. 222  - 223

		20020228Решение на Съветаот 28 февруари 2002 годинаотносно сключването на Споразумение за сътрудничество и митнически съюз между Европейската икономическа общност и Република Сан Марино и на Протокола към него вследствие на разширяването, което влезе в сила на 1 януари 1995 година(2002/245/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 133 и 308, във връзка с член 300, параграф 2, второ изречение от него, и параграф 3, алинея първа от негокато взе предвид предложението на Комисията [1]като взе предвид становището на Европейския парламент [2],като има предвид:(1) Споразумението за сътрудничество и митнически съюз между Европейската икономическа общност и Република Сан Марино, наричано по-долу "Споразумението", бе подписано в Брюксел на 16 декември 1991 г. и ратифицирано от подписалите го на тази дата дванадесет държави-членки.(2) За периода до влизането в сила на споразумението бе сключено временно споразумение за търговия и митнически съюз между Европейската икономическа общност и Република Сан Марино [3].(3) Австрия, Финландия и Швеция са се присъединили към Европейския съюз и съгласно Договора за присъединяване трябва да се присъединят към Споразумението.(4) Това присъединяване изисква да се извърши адаптиране на споразумението единствено по отношение на изготвянето на автентични текстове на финландски и шведски език.(5) При тези обстоятелства, като се отчита особеното положение на Сан Марино и с оглед на осъществяването на целите на Общността в областта на външните икономически отношения, споразумението следва да влезе в сила по отношение на Общността и на дванадесетте държави-членки.(6) Съветът, като действа от името на Общността, следва едновременно да одобри протокол към споразумението вследствие на присъединяването към Европейския съюз на Република Австрия, Република Финландия и Кралство Швеция, наричан по-долу "Протокола".(7) По отношение на Австрия, Финландия и Швеция Споразумението и Протоколът към него, и Протоколът, по отношение на останалите дванадесет държави-членки, ще влязат в сила след нотификацията за изпълнението на съотвените процедури,РЕШИ:Член 1Одобрява, от името на Общността, Споразумението за сътрудничество и митнически съюз между Европейската икономическа общност и Република Сан Марино, подписано в Брюксел на 16 декември 1991 година, както и декларациите към него.Текстът на споразумението и на декларациите е приложен към настоящото решение.Председателят на Съвета представя нотификация от името на Общността по силата на член 30 от Споразумението.Член 2Одобрява, от името на Общността, Протокола към Споразумението за сътрудничество и митнически съюз между Европейската икономическа общност и Република Сан Марино вследствие на присъединяването към Европейския съюз на Република Австрия, Република Финландия и Кралство Швеция.Текстът на Протокола е приложен към настоящото решение.Председателят на Съвета представя, от името на Общността, нотификацията, предвидена в член 3 от Протокола.Съставено в Брюксел на 28 февруари 2002 година.За СъветаПредседателA. Acebes Paniagua[1] ОВ С 302, 22.11.1991 г., стр. 10 иОВ С 124, 21.4.1997 г., стр. 1.[2] ОВ С 241, 21.9.1992 г., стр. 169 иОВ С 328, 26.10.1998 г., стр. 218.[3] ОВ L 359, 9.12.1992 г., стр. 13.--------------------------------------------------


title: Решение на Комисията от 25 юни 1980 година за учредяване на Консултативен комитет за контрол и намаляване на замърсяването, причинено от заустването на въглеводороди в морето

text:
Важна правна забележка

|

31980D0686

Официален вестник n° L 188 , 22/07/1980 стр. 0011 - 0012 специално финландско издание: глава 15 том 2 стр. 0227  специално гръцко издание: глава 15 том 1 стр. 0248  специално шведско издание: глава 15 том 2 стр. 0227  специално испанско издание: глава 15 том 2 стр. 0171  специално португалско издание глава 15 том 2 стр. 0171  специално чешко издание глава 15 том 01 стр. 140  - 141 специално испанско издание глава 15 том 01 стр. 140  - 141 специално унгарско издание глава 15 том 01 стр. 140  - 141 специално литвийско издание глава 15 том 01 стр. 140  - 141 LV.ES глава 15 том 01 стр. 140  - 141 MT.ES глава 15 том 01 стр. 140  - 141 PL.ES глава 15 том 01 стр. 140  - 141 SK.ES глава 15 том 01 стр. 140  - 141 специално словенско издание глава 15 том 01 стр. 140  - 141

		19800625Решение на Комисиятаот 25 юни 1980 годиназа учредяване на Консултативен комитет за контрол и намаляване на замърсяването, причинено от заустването на въглеводороди в морето(80/686/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като има предвид, че на заседанията си в Копенхаген на 7 и 8 април 1978 г., в Бремен на 6 и 7 юли 1978 г. и в Люксембург на 27 и 28 април 1980 г., Европейският съвет изрази становище, че превенцията и борбата срещу замърсяването на морето, в частност с въглеводороди, следва да се превърне в една от главните цели на действие на Общността;като има предвид, че в програмата за действие на Европейските общности за опазване на околната среда от 1973 г. [1], допълнена с тази от 1977 г. [2] се подчертава голямото значение за Западна Европа на предприемането на ефективна дейност срещу съществуващата опасност при превоза на въглеводороди, включително заплахата за тежко замърсяване на крайбрежията при аварии в открито море и се уточнява, че опазването на морските води, с цел поддържане на екологичното равновесие представлява приоритетна задача;като има предвид, че на 26 юни 1978 г. Съветът прие резолюция за приемане на Програма за действие на Европейските общности за контрол и намаляване на замърсяването от зауствания заустване на въглеводороди в морето [3];като има предвид, че за Комисията е необходимо да събере становищата на високо квалифицирани експерти от държавите-членки по замърсяването от заустване на въглеводороди в морето;като има предвид, че за Общността е от значение също така да съществува форум, на който да се срещат експерти и да се обменя информация и опит от държавите-членки, за да се улесни координацията на мерките, които се предприемат или планират на национално, международно или в рамките на Общността,РЕШИ:Член 1Комисията създава Консултативен комитет за контрол и намаляване на замърсяването от заустване заустване на въглеводороди в морето, наричан по-долу "Комитета".Член 2Комитетът има следните задачи:1. да дава своето становище на Комисията, по нейно искане или по собствена инициатива, по всички проблеми, свързани с изпълнението на мерките на Общността по контрола и намаляването на замърсяването от заустване на въглеводороди в морето;2. да позволява събирането на наличната информация и опит в държавите- членки, свързани с мерките за контрол и намаляване на замърсяването от заустване на въглеводороди в морето, за да се улесни координацията на мерките, които се приемат на национално, международно или на нивото на Общността.Член 31. Комитетът е съставен от правителствени експерти, притежаващи експертни познания в областите, посочени в член 2 (всяка държава-членка има по трима представители).2. Членовете на Комитета се избират от Комисията по предложение на държавите-членки.3. В заседанията на Комитета участват представители на съответните отдели на Комисията.Член 4Назначава се заместник на всеки член на Комитета. Без да се засяга член 9, заместникът присъства на заседанията на Комитета и участва в неговата работа, само когато членът на Комитета, чийто заместник е той, е възпрепятстван да участва.Член 5Списъкът на членовете се публикува от Комисията с информационна цел в Официален вестник на Европейските общности.Член 6Комитетът се председателства от представител на Комисията.Член 7Комитетът избира шест заместник-председатели сред своите членове.Той създава бюро, съставено от председателя и заместник-председателите.Член 8Отделите на Комисията осигуряват секретариата на Комитета и на бюрото.Член 9Председателят може да покани за участие в работата на Комитета като експерт всяко лице, което притежава необходимото експертно познание по конкретен въпрос от дневния ред.Експертите участват само в обсъждането на въпросите, за които са поканени специално.Член 10Комитетът приема свой процедурен правилник.Член 11Без да се засяга член 214 от Договора, от членовете на Комитета се изисква да не разгласяват сведенията, с които са запознати в процеса на работата на Комитета или на бюрото, когато Комисията ги уведоми, че поисканото становище или зададеният въпрос са с поверителен характер.В този случай, на тези заседания присъстват само членовете на Комитета и представителите на Комисията.Член 12Настоящото решение влиза в сила на 25 юни 1980 г.Съставено в Брюксел на 25 юни 1980 година.За КомисиятаLorenzo NataliЗаместник-председател[1] ОВ C 112, 20.12.1973 г., стр. 1.[2] ОВ C 139, 13.6.1977 г., стр. 1.[3] ОВ C 162, 8.7.1978 г., стр. 1.--------------------------------------------------


title: Решение на Съвета от 3 март 1981 година за отпускане на дневни пари и възстановяване на пътни разходи на членовете на Икономическия и социален комитет, техните заместници и експертите

text:
Важна правна забележка

|

31981D0121

Официален вестник n° L 067 , 12/03/1981 стр. 0029 - 0029 специално финландско издание: глава 1 том 2 стр. 0013  специално испанско издание: глава 01 том 6 стр. 0061  специално шведско издание: глава 1 том 2 стр. 0013  специално португалско издание глава 01 том 6 стр. 0061  специално чешко издание глава 01 том 01 стр. 108  - 108 специално испанско издание глава 01 том 01 стр. 108  - 108 специално унгарско издание глава 01 том 01 стр. 108  - 108 специално литвийско издание глава 01 том 01 стр. 108  - 108 LV.ES глава 01 том 01 стр. 108  - 108 MT.ES глава 01 том 01 стр. 108  - 108 PL.ES глава 01 том 01 стр. 108  - 108 SK.ES глава 01 том 01 стр. 108  - 108 специално словенско издание глава 01 том 01 стр. 108  - 108

		19810303Решение на Съветаот 3 март 1981 годиназа отпускане на дневни пари и възстановяване на пътни разходи на членовете на Икономическия и социален комитет, техните заместници и експертите(81/121/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Единен съвет и Единна комисия на Европейските общности, и по-специално член 6 от него,като има предвид, че трябва да се установят процедури за отпускане на дневни пари и за възстановяване на пътни разходи на членовете на Икономическия и социален комитет, на техните заместници и експертите по смисъла на процедурния правилник на Икономическия и социален комитет от 13 юни 1974 г. [1], изменен на 22 юли 1980 г. [2],РЕШИ:Член 1Членовете на Икономическия и социален комитет, техните заместници и експертите имат право на дневни пари за дни, прекарани в срещи или пътуване, и право на възстановяване на пътни разходи в съответствие с разпоредбите по-долу.Член 2Дневните пари за ден, прекаран в срещи, са в размер на:- 3300 Bfrs за членове,- 2475 Bfrs за заместници и експерти.Член 31. Взетото предвид време за възстановяване на средства за дни, прекарани в пътуване, се определя въз основа на постоянна ставка за пътувания за завръщане в съответствие със следното изчисление:- три четвърти ден за разстояние над 100 километра и под 200 километра,- един ден за разстояние над 200 километра и под 500 километра,- един ден и половина за разстояние над 500 километра и под 1000 километра,- два дни за разстояние над 1000 километра.2. Средствата за време, прекарано в пътуване, обаче продължават да се възстановяват по ставките, използвани съгласно финансовите правила на Икономическия и социален комитет, които са в сила към 1 март 1981 г., дотогава, докато описаният в параграф 1 метод на изчисление позволи да се достигне същото ниво на възстановените суми.Член 41. Пътните разходи се възстановяват в съответствие с финансовите правила на Икономическия и социален комитет, които са в сила към 1 март 1981 г., като се разбира, че заместниците се ползват със същите права, както членовете и експертите.2. Разходите за пътуване със самолет на членовете, техните заместници и експертите обаче се възстановяват въз основа на цената на билета за туристическа класа, освен в случаите на пътуване на официална мисия на председателя, от една страна, и на заместник-председателя, от друга страна, които имат правото да им бъде възстановена сумата за билет първа класа.Член 5Настоящото решение влиза в сила на 1 март 1981 г.Съставено в Брюксел на 3 март 1981 година.За СъветаПредседателG. M. V. van Aardenne[1] ОВ L 228, 19.8.1974 г., стр. 1.[2] ОВ L 366, 31.12.1980 г., стр. 30.--------------------------------------------------


title: 2012/145/ЕС: Решение на Съвета от 28 февруари 2012 година относно сключването на протокола, договорен между Европейския съюз и Република Гвинея Бисау, за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни

text:
               10.3.2012

               BG

               Официален вестник на Европейския съюз

               L 72/1

         РЕШЕНИЕ НА СЪВЕТА
   от 28 февруари 2012 година
   относно сключването на протокола, договорен между Европейския съюз и Република Гвинея Бисау, за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни
   (2012/145/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид съгласието на Европейския парламент,
   като има предвид, че:

               (1)

               На 17 март 2008 г. Съветът прие Регламент (ЕО) № 241/2008 за сключване на Споразумението за партньорство в областта на рибарството между Европейската общност и Република Гвинея-Бисау (1).

               (2)

               Съюзът договори с Република Гвинея Бисау нов протокол, с който на корабите на Съюза се предоставят възможности за риболов във водите, върху които Гвинея Бисау има суверенитет или юрисдикция по отношение на рибарството (наричан по-нататък „протокол“).

               (3)

               След приключване на преговорите протоколът беше парафиран на 15 юни 2011 г.

               (4)

               Протоколът беше подписан в съответствие с Решение 2011/885/ЕС на Съвета (2) и се прилага временно, считано от 16 юни 2011 г.

               (5)

               Протоколът следва да бъде сключен,

         ПРИЕ НАСТОЯЩОТО РЕШЕНИЕ:
   Член 1
   От името на Съюза се одобрява протокола, договорен между Европейския съюз и Република Гвинея Бисау, за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни (наричан по-нататък „протокол“) (3).
   Член 2
   Председателят на Съвета извършва от името на Съюза предвиденото в член 14 от протокола уведомяване, за да изрази съгласието на Съюза да бъде обвързан с протокола (4).
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 28 февруари 2012 година.

            За Съвета

            Председател

         N. WAMMEN

      (1)  ОВ L 75, 18.3.2008 г., стр. 49.

      (2)  ОВ L 344, 28.12.2011 г., стр.1.

      (3)  Протоколът е публикуван в ОВ L 344, 28.12.2011, стр. 1 заедно с решението за подписването му.

      (4)  Датата на влизане в сила на протокола ще бъде публикувана в Официален вестник на Европейския съюз от Генералния секретариат на Съвета.


title: 2009/249/ЕО: Решение на Съвета от 16 март 2009 година за назначаване на председател на Европейския консултативен съвет за статистическо управление

text:
               20.3.2009

               BG

               Официален вестник на Европейския съюз

               L 74/30

      РЕШЕНИЕ НА СЪВЕТА

   от 16 март 2009 година
   за назначаване на председател на Европейския консултативен съвет за статистическо управление
   (2009/249/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение № 235/2008/ЕО на Европейския парламент и на Съвета от 11 март 2008 г. за създаване на Европейски консултативен съвет за статистическо управление (1), и по-специално член 3 от него,
   като взе предвид становището на Комисията,
   като взе предвид одобрението на Европейския парламент,
   РЕШИ:
   Член 1
   Г-н Johnny ÅKERHOLM се назначава за председател на Европейския консултативен съвет за статистическо управление за срок от три години.
   Член 2
   Настоящото решение поражда действие от третия ден след публикуването му в Официален вестник на Европейския съюз.

      Съставено в Брюксел на 16 март 2009 година.

            За Съвета

            Председател

         A. VONDRA

      (1)  ОВ L 73, 15.3.2008 г., стр. 17.


title: 2011/476/ЕС: Решение на Комисията от 27 юли 2011 година относно изискванията за безопасност, на които трябва да отговарят европейските стандарти за неподвижно поставени уреди за тренировка съгласно Директива 2001/95/ЕО на Европейския парламент и на Съвета  Текст от значение за ЕИП

text:
               28.7.2011

               BG

               Официален вестник на Европейския съюз

               L 196/16

         РЕШЕНИЕ НА КОМИСИЯТА
   от 27 юли 2011 година
   относно изискванията за безопасност, на които трябва да отговарят европейските стандарти за неподвижно поставени уреди за тренировка съгласно Директива 2001/95/ЕО на Европейския парламент и на Съвета
   (текст от значение за ЕИП)
   (2011/476/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 4, параграф 1, буква а) от нея,
   като има предвид, че:

               (1)

               В Директива 2001/95/ЕО се предвижда европейските стандарти да се установяват от европейските органи по стандартизация. Тези стандарти следва да гарантират, че продуктите отговарят на предвидените в директивата общи изисквания за безопасност.

               (2)

               Съгласно Директива 2001/95/ЕО даден продукт се счита за безопасен, ако съответства на доброволните национални стандарти, с които се транспонират европейските стандарти, позовавания на които са били публикувани от Комисията в Официален вестник на Европейския съюз.

               (3)

               В член 4 от Директива 2001/95/ЕО се установява процедурата за изготвяне на европейски стандарти. Съгласно посочената процедура Комисията определя специфичните изисквания за безопасност, на които стандартите трябва да отговарят, и след това въз основа на тези изисквания възлага мандат на европейските органи по стандартизация да изготвят посочените стандарти.

               (4)

               Комисията публикува позоваванията на приетите по този начин европейски стандарти в Официален вестник на Европейския съюз.

               (5)

               Съгласно член 4, параграф 2, втора алинея от Директива 2001/95/ЕО позоваванията на европейски стандарти, приети от европейските органи по стандартизация преди влизането в сила на посочената директива, могат да бъдат публикувани в Официален вестник на Европейския съюз дори без Комисията да е възложила мандат, ако посочените стандарти обезпечават спазването на предвиденото в същата директива общо изискване за безопасност.

               (6)

               В своето Решение 2006/514/ЕО (2) Комисията публикува в Официален вестник на Европейския съюз позоваване (референтните номера) на девет европейски стандарта за безопасност на неподвижно поставени уреди за тренировка (стационарни съоръжения за трениране).

               (7)

               За посочените в Решение 2006/514/ЕО девет европейски стандарта за безопасност на неподвижно поставени уреди за тренировка не е възлаган мандат на Комисията, приет в съответствие с член 4, параграф 1.

               (8)

               Три от посочените стандарти (EN 957-4:1996, EN 957-5:1996 и EN 957-6:2001) бяха заменени с нови — EN 957-4+A1:2010, EN 957-5:2009 и EN 957-6:2010. Тези нови варианти на стандартите бяха приети след влизането в сила на Директива 2001/95/ЕО и поради това техните референтни номера не могат да бъдат публикувани в Официален вестник на Европейския съюз без Комисията да е възложила мандат, с който се определят специфичните изисквания за безопасност.

               (9)

               За да се оцени съответствието на новите и на всички последващи варианти на европейските стандарти за неподвижно поставени уреди за тренировка с определените в Директива 2001/95/ЕО общи изисквания за безопасност, е необходимо да бъде приложена процедурата, предвидена в член 4 от посочената директива.

               (10)

               Поради това Комисията следва да определи специфични изисквания за безопасност на неподвижно поставени уреди за тренировка с оглед възлагане на мандат на европейските органи по стандартизация за изготвянето на съответните европейски стандарти въз основа на споменатите изисквания.

               (11)

               След като бъдат налични съответните стандарти и при условие че Европейската комисия вземе решение да публикува позоваванията на тези стандарти в Официален вестник на Европейския съюз в съответствие с процедурата, определена в член 4, параграф 2 от Директива 2001/95/ЕО, ще се счита, че неподвижно поставените уреди за тренировка, които отговарят на посочените стандарти, отговарят на общите изисквания за безопасност на Директива 2001/95/ЕО, по отношение на изискванията за безопасност, обхванати от стандартите.

               (12)

               Предвидените в настоящото решение мерки са в съответствие със становището на Комитета, създаден съгласно член 15 от Директива 2001/95/ЕО,

         ПРИЕ НАСТОЯЩОТО РЕШЕНИЕ:
   Член 1
   За целите на настоящото решение неподвижно поставен уред за тренировка означава продукт, задвижван с двигател или не, използван за трениране, изпълняване на упражнения, диагностика или рехабилитация, с който се извършват повтарящи се движения и който остава неподвижен по време на употреба. Този уред стои неподвижно на пода или е прикрепен към таван, стена или друга неподвижна основа.
   Член 2
   Специфичните изисквания за безопасност за посочените в член 1 продукти, които трябва да бъдат спазени от европейски стандарти в съответствие с член 4 от Директива 2001/95/ЕО, са посочени в приложението към настоящото решение.
   Член 3
   Настоящото решение влиза в сила на двадесетия ден след публикуването му в Официален вестник на Европейския съюз.

      Съставено в Брюксел на 27 юли 2011 година.

            За Комисията

            Председател

         José Manuel BARROSO

      (1)  ОВ L 11, 15.1.2002 г., стр. 4.

      (2)  ОВ L 200, 22.7.2006 г., стр. 35.

      ПРИЛОЖЕНИЕ

         СПЕЦИФИЧНИ ИЗИСКВАНИЯ ЗА БЕЗОПАСНОСТ НА НЕПОДВИЖНО ПОСТАВЕНИ УРЕДИ ЗА ТРЕНИРОВКА

         Част I

         Продукт и определение за продукта

      Неподвижно поставените уреди за тренировка, попадащи в обхвата на настоящия мандат, се използват за трениране, изпълняване на упражнения, диагностика или рехабилитация, като при тях се извършват повтарящи се движения. Уредите остават неподвижни по време на употреба. Те стоят неподвижно на пода или са прикрепени към таван, стена или друга неподвижна основа.
      Тези уреди обикновено се използват във фитнес центрове, хотели, спортни обекти, възстановителни центрове или у дома. Мястото, където се използват посочените уреди, представлява „зона за тренировки“, достъпът до която може да бъде ограничен до ползватели и професионален персонал (напр. треньори, медицински лица).
      Задвижваните с двигател уреди попадат в обхвата на тези изисквания що се отнася до рисковете, които не влизат в обхвата на директивата за машините (Директива 2006/42/ЕО на Европейския парламент и на Съвета (1)).
      За някои по-специфични уреди за тренировка са предвидени допълнителни изисквания за безопасност в допълнение към общите изисквания.
      Ако предназначението на неподвижно поставените уреди за тренировка попада също в обхвата на Директива 93/42/ЕИО на Съвета от 14 юни 1993 г. (2) относно медицинските изделия, трябва да бъдат спазени приложимите допълнителни изисквания.
      Неподвижно поставените уреди за тренировка, попадащи в обхвата на настоящия мандат, се класират според специфичния им клас на точност и на употреба, съобразно предназначението на уреда:

         Класове на точност

      Клас A: висока точност;
      Клас B: средна точност;
      Клас C: минимална точност.

         Класове употреба

      Клас S (фитнес центрове): употреба за професионални и/или търговски цели;
      Клас H (у дома): домашна употреба;
      Клас I: употреба за професионални и/или търговски цели, включително ползване от хора със специални нужди (напр. хора със зрителни, слухови, физически или когнитивни увреждания)

         Част II

      А.   Общи изисквания за безопасност

      Продуктите трябва да отговарят на посочените в Директива 2001/95/ЕО общи изисквания за безопасност и да бъдат „безопасни“ по смисъла на член 2, буква б) от нея. По-специално, продуктът трябва да бъде безопасен при нормални и предвидими условия на употреба (сред които напр. съхранение, транспорт до мястото на съхранение, инсталиране, демонтаж и поддръжка) през целия си жизнен цикъл. Уредът трябва също да бъде безопасен за професионални ползватели (напр. треньори, преподаватели).
      При нормални и разумно предвидими условия на употреба на неподвижно поставения уред за тренировка рисковете от нараняване или увреждане на здравето трябва да бъдат сведени до минимум. Нито една част, до която ползвателят — или трети лица — има достъп при нормална употреба или употреба по предназначение, не трябва да причинява физически наранявания или да оказва неблагоприятно въздействие върху здравето на ползвателя.
      Ползвателите трябва да бъдат информирани за евентуалните рискове и опасности и за начините, по които те могат да бъдат предотвратени.
      Макар че уредите за тренировка не са предназначени за деца, популярността им за домашно ползване нараства и това улеснява достъпът на деца до тях. Свързаните с уреди за домашно ползване злополуки с деца могат да причинят сериозни наранявания (основно на пръстите на ръцете и краката), както и изгаряния, разкъсвания и прищипвания. Ако тези рискове не могат да бъдат сведени до минимум при конструирането на уреда или с помощта на предпазни мерки, родителите или детегледачите трябва да бъдат информирани за остатъчния риск при използването на продукта.
      Б.   Специфични изисквания за безопасност

      При прилагане на общото изискване за безопасност, посочено в Директива 2001/95/ЕО, трябва да се вземе предвид най-малко следното:

                  а)

                  стабилност на свободно поставения (неприкрепен) уред;

                  б)

                  остри ръбове и грапавини;

                  в)

                  накрайници;

                  г)

                  извършващите смачкване, срязване, въртене и възвратно-постъпателни движения точки в достъпната зона;

                  д)

                  тегло;

                  е)

                  достъп до уреда и възможности за отдалечаване от него;

                  ж)

                  механизми за регулиране и заключване;

                  з)

                  въжета, ремъци и вериги;

                  и)

                  стоманени въжета и шайби;

                  й)

                  водачи за въжета и ремъци;

                  к)

                  точки на теглене;

                  л)

                  позиции на хващане;

                  м)

                  вградени ръкохватки;

                  н)

                  прикачени ръкохватки;

                  о)

                  въртящи се ръкохватки;

                  п)

                  електробезопасност;

                  р)

                  грижи и поддръжка;

                  с)

                  инструкции за монтаж;

                  т)

                  общи инструкции за експлоатация;

                  у)

                  основни биомеханични изисквания;

                  ф)

                  обозначения;

                  х)

                  предупреждения, по-специално относно рисковете за децата;

                  ц)

                  блок за спиране на движението чрез изключване на захранването (специално за осигуряване на безопасността на децата).

            При прилагане на общото изискване за безопасност, посочено в Директива 2001/95/ЕО, трябва да се вземат предвид най-малко следните изпитвания:

                  а)

                  проверка на размерите;

                  б)

                  визуална проверка;

                  в)

                  тактилно изследване;

                  г)

                  експлоатационно изпитване;

                  д)

                  сертификат на производителя;

                  е)

                  изпитване на точките на теглене;

                  ж)

                  условия на изпитването;

                  з)

                  изпитване на устойчивост;

                  и)

                  определяне на усилието на скъсване на въжета, ремъци и вериги;

                  й)

                  изпитване на маховиците;

                  к)

                  определяне на силата, необходима за отстраняване на прикачените ръкохватки;

                  л)

                  изпитване на достъпа до уреда и възможността за отдалечаване от него;

                  м)

                  изпитване на издръжливостта на натоварване;

                  н)

                  изпитване на режима за контрол на сърдечния ритъм;

                  о)

                  изпитване на точността на показанията за физическо натоварване;

                  п)

                  оценка на инструкциите и предупрежденията;

                  р)

                  протокол от изпитването.

         (1)  ОВ L 157, 9.6.2006 г., стр. 24.

         (2)  ОВ L 169, 12.7.1993 г., стр. 1.


title: 2008/336/ЕО: Решение на Съвета от 14 април 2008 година за назначаване и замяна на членове на управителния съвет на Европейския център за развитие на професионалното обучение

text:
               29.4.2008

               BG

               Официален вестник на Европейския съюз

               L 115/32

      РЕШЕНИЕ НА СЪВЕТА

   от 14 април 2008 година
   за назначаване и замяна на членове на управителния съвет на Европейския център за развитие на професионалното обучение
   (2008/336/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурите, представени от правителството на ИСПАНИЯ и правителството на НИДЕРЛАНДИЯ,
   като има предвид, че:

               (1)

               С решение от 18 септември 2006 г. (2), Съветът е назначил членовете на управителния съвет на Европейския център за развитие на професионалното обучение за периода от 18 септември 2006 г. до 17 септември 2009 г.

               (2)

               Две места за членове на управителния съвет на Центъра в категорията на правителствените представители са овакантени вследствие на оставките на г-жа Pilar GÓMEZ MUÑOS и на г-н Marcel NOLLEN

               (3)

               Двамата членове на управителния съвет на горепосочения център следва да бъдат назначени за остатъка от настоящия мандат, който изтича на 17 септември 2009 г.,

         РЕШИ:
   Член единствен
   Посочените по-долу лица се назначават за членове на управителния съвет на Европейския център за развитие на професионалното обучение за останалата част от мандата, който продължава до 17 септември 2009 г.:

      ПРАВИТЕЛСТВЕНИ ПРЕДСТАВИТЕЛИ

               ИСПАНИЯ: г-жа María José GARIJO EQUIZA

               НИДЕРЛАНДИЯ: г-н Peter van IJSSELMUIDEN

      Съставено в Люксембург на 14 април 2008 година.

            За Съвета

            Председател

         I. JARC

      (1)  ОВ L 39, 13.2.1975 г., стр. 1. Регламент, последно изменен с Регламент (ЕО) № 2051/2004 (ОВ L 355, 1.12.2004 г., стр. 1).

      (2)  ОВ C 240, 5.10.2006 г., стр. 1.


title: Решение (ЕС) 2016/2136 на Съвета от 21 ноември 2016 година за подписване, от името на Европейския съюз, на Споразумението между Европейския съюз и Исландия относно закрилата на географските означения на селскостопански продукти и храни

text:
               7.12.2016

               BG

               Официален вестник на Европейския съюз

               L 332/1

         РЕШЕНИЕ (ЕС) 2016/2136 НА СЪВЕТА
   от 21 ноември 2016 година
   за подписване, от името на Европейския съюз, на Споразумението между Европейския съюз и Исландия относно закрилата на географските означения на селскостопански продукти и храни
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 18 юни 2007 г. Съветът упълномощи Комисията да започне преговори с Исландия с оглед подписването на Споразумение относно закрилата на географските означения на селскостопански продукти и храни (наричано по-долу „споразумението“). Преговорите приключиха успешно с парафиране на споразумението.

               (2)

               Страните постигнаха съгласие да насърчават в отношенията помежду си хармоничното развитие на географските означения по смисъла на член 22, параграф 1 от Споразумението за свързаните с търговията аспекти на правата върху интелектуалната собственост (ТРИПС) (1), както и търговията със селскостопански продукти и храни с географски означения с произход от териториите на страните.

               (3)

               Поради това споразумението следва да бъде подписано от името на Съюза, при условие за сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Исландия относно закрилата на географските означения на селскостопански продукти и храни, при условие за сключването на споразумението (2).
   Член 2
   Председателят на Съвета е оправомощен да посочи лицето (лицата), упълномощено(упълномощени) да подпише (подпишат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 21 ноември 2016 година.

            За Съвета

            Председател

         P. PLAVČAN

      (1)  Приложение 1В към Маракешкото споразумение за създаване на Световната търговска организация, подписано на 15 април 1994 г. в Маракеш, Мароко.

      (2)  Текстът на споразумението ще бъде публикуван в Официален вестник заедно с решението за сключването му.